Държавен вестник, бр. 30, 2002 г., стр. 55

Б Р О Й  30
Д Ъ Р Ж А В Е Н   В Е С Т Н И К
С Т Р .  55
територия не са сключени договори за всички
бройки по здравна карта или има доказани пот-
ребности от определен вид специализирана по-
мощ и не се нарушава дейността на болницата.
(2) Договорът по ал. 1 не се прекратява до
изтичането на срока му, в случай че друго ле-
чебно заведение за специализирана извънбол-
нична помощ от тази специалност желае да
сключи договор с НЗОК.
Раздел III
Условия и ред за оказване на извънболнична
медицинска помощ
Общи положения
Чл. 153. Извънболнична медицинска помощ
се оказва от изпълнители на такава, сключили
договор с НЗОК, на лицата, които са задължи-
телно осигурени по ЗЗО.
Чл. 154. (1) Изпълнителят на извънболнична
помощ осъществява дейността си според прави-
лата за добра медицинска практика и стандар-
тите за диагностика и лечение при спазване на
професионалната тайна и правата на пациента.
(2) Изпълнителят по ал. 1 е длъжен да разяс-
ни на здравноосигуреното лице естеството на
необходимите изследвания, манипулации, фи-
зикални и оперативни интервенции и риска,
който те крият, както и да получи съгласието
му за осъществяването им.
(3) Информацията по ал. 2 се предоставя
на пациента предварително или на възможно
най-ранен етап и по начин, даващ му възмож-
ност да я разбере и да направи своя независим
и свободен избор. За малолетните и непълно-
летните лица и за поставените под пълно или
ограничено запрещение лица изборът се из-
вършва от техните родители и настойници,
съответно със съгласието на техните родите-
ли и попечители.
(4) Изпълнителят на извънболнична помощ
може да не предостави информацията по ал. 3,
ако прецени, че с това може да причини сери-
озни щети на душевното или физическото здра-
ве на пациента. В тези случаи той е длъжен да
я предостави на родители (настойници или по-
печители), други роднини по права линия, съп-
руг/а, роднини по съребрена линия до втора
степен включително.
Чл. 155. (1) Изпълнителят на извънболнич-
на помощ няма право да прилага диагностични
и лечебни методи, които:
1. не са утвърдени в медицинската практика,
противоречат на медицинската наука и създа-
ват риск за здравето и живота на пациента;
2. водят до временна промяна в съзнанието
без съгласието на пациента, с изключение на
животозастрашаващи състояния, изискващи
спешна намеса, и при невъзможност да се взе-
ме писмено съгласие на съпруг/а или роднини
по чл. 154, ал. 4.
(2) На лица в нетрезво състояние не се при-
лагат специализирани диагностични и лечебни
мероприятия извън случаите на спешност.
Избор на общопрактикуващ лекар, условия
и ред за оказване на ПИМП
Чл. 156. (1) Медицинска помощ при услови-
ята и по реда на този раздел се оказва на здрав-
ноосигурени лица, осъществили правото си на
свободен избор на лекар в лечебно заведение за
ПИМП, което е сключило договор с НЗОК.
(2) Изборът по ал. 1 е личен.
(3) За малолетните и непълнолетните лица
и за поставените под пълно или ограничено
запрещение лица изборът се извършва от тех-
ните родители и настойници, съответно със
съгласието на техните родители и попечители.
Чл. 157. (1) Здравноосигурените лица имат
право да избират лекар само в лечебни заведе-
ния с месторазположение на територията на
определения с Националната здравна карта
здравен район, в който е техният настоящ ад-
рес. Това ограничение не се отнася за лицата по
чл. 156, ал. 3.
(2) При липса на възможност за избор в здрав-
ния район, в който е настоящият му адрес, здрав-
ноосигуреното лице може да избере лекар в
лечебно заведение с месторазположение в най-
близкия за него район.
(3) В случаите по чл. 145 директорът на съ-
ответната РЗОК извършва служебен избор.
(4) За военнослужещите на наборна военна
служба във Въоръжените сили на Република
България, които нямат достъп до медицинска
помощ поради липса на лекар, работещ в съот-
ветното ведомство, изборът се осъществява слу-
жебно от директора на съответната РЗОК и пред-
седателя на съответната районна колегия на БЛС
и ССБ съгласувано с командира на поделението.
(5) За задържаните под стража и лишените
от свобода лица, лицата в процедура за придо-
биване статут на бежанец, лицата, настанени в
домове за медико-социални услуги, за децата,
настанени в специалните училища и домовете
за отглеждане и възпитание на деца, лишени от
родителска грижа, както и други подобни струк-
тури и организации, които нямат достъп до
медицинска помощ поради липса на лекар, ра-
ботещ в съответното ведомство, изборът се
осъществява служебно от директора на съот-
ветната РЗОК и председателя на съответната
районна колегия на БЛС и ССБ съгласувано с
директора на съответното заведение.
Чл. 158. (1) Здравноосигурените лица могат
да променят избора си на общопрактикуващ
лекар в срок от 1 до 30.VI.2002 г., както и от 1 до
31.ХII.2002 г.
(2) Лицата по ал. 1 закупуват регистрацион-
ни форми за постоянен избор на общопракти-
куващ лекар.
(3) Здравноосигурено лице, желаещо да нап-
рави постоянен избор, представя на новоизбра-
ния общопрактикуващ лекар:
1. здравноосигурителна книжка;
2. третия екземпляр от регистрационната
форма за първоначален избор, в случай че няма
здравноосигурителна книжка;